Паводле звестак “Звязды”, беларускую мову за мяжой выкладаюць у Варшаўскім, Люблінскім, Беластоцкім універсітэтах, у Альдэнбургу, Ляйпцыгу (Германія), у Будапешцкім універсітэце, у Прэшаве (Славакія), ў Бялградскім універсітэце, у Карлавым універсітэце ў Празе, у Бранскім універсітэце, а таксама у Гарвардзе. Некаторыя студэнты пасля курсаў на радзіме прыязджаюць сюды на стажыроўку, каб удасканальваць мову.